
SAVITARNOS MOKĖJIMO TERMINALŲ NUOMOS IR PINIGINIŲ ĮMOKŲ SURINKIMO PASLAUGŲ PIRKIMO
TECHNINĖ SPECIFIKACIJA 

[bookmark: _Hlk210741870]1. Pirkimo objektas – Terminalų nuomos ir piniginių įmokų surinkimo per savitarnos terminalus - (toliau – Terminalas (-ai)) bei jų priežiūros paslaugos (toliau – Paslaugos). Numatomas terminalų skaičius – 2 (du) vnt. 
1.1. Įmokų surinkimo per savitarnos Terminalus ir Terminalų nuomos paslaugos, apimančios įrangos tiekimą, jos priežiūrą bei grynųjų pinigų inkasavimo paslaugos – nėra skaidomas į dalis. Šis sprendimas grindžiamas būtinybe užtikrinti vientisą ir nenutrūkstamą paslaugų teikimo procesą. Atskirų paslaugų – terminalų tiekimo, jų techninės priežiūros, inkasavimo, pinigų pristatymo bei grąžos išdavimo – nuoseklus įgyvendinimas per skirtingus tiekėjus būtų techniškai sudėtingas arba neįmanomas, nes sukeltų koordinavimo problemų ir atsakomybės paskirstymo neapibrėžtumų. Tokie veiksniai ženkliai padidintų paslaugų trikdžių riziką, ypač susijusią su savalaikiu Terminalų papildymu grynaisiais pinigais bei jų likučių stebėsena. Bet kokie sutrikimai grynųjų pinigų priėmimo ir grąžos išdavimo procese taip pat turėtų tiesioginę neigiamą įtaką Perkančiosios organizacijos klientų aptarnavimo kokybei, kas mažintų visuomenės pasitikėjimą ir neigiamai paveiktų įstaigos įvaizdį kaip patikimo ir skaidraus paslaugų teikėjo. Atsižvelgiant į minėtas rizikas ir iššūkius, pirkimo objekto neskaidymas į dalis yra racionalus sprendimas. Tai užtikrins sklandų ir efektyvų grynųjų pinigų priėmimo paslaugos teikimą, sumažins operacinių klaidų tikimybę bei apsaugos Perkančiosios organizacijos reputaciją ir galimus finansinius nuostolius.
1.2. Per metus Perkančiosios organizacijos grynųjų pinigų apimtis – ⁓ 360 tūkst. eurų, mokėjimo operacijų skaičius ⁓ 23 tūkst. vnt.
1.3. Terminalo nuomos ir priežiūros paslaugų terminas – 36 mėn. nuo Terminalo priėmimo-perdavimo akto pasirašymo dienos.
1.4.	Paslauga turi būti teikiama viešojoje įstaigoje Šiaulių centro poliklinikoje, adresu: Vytauto g. 101, Šiauliai.
1.5. Terminalo pristatymo, montavimo, programavimo bei paruošimo darbui paslaugas Paslaugų teikėjas atlieka savo kaštais. Įranga turi būti pristatyta į Perkančiajai organizacijai, adresu Vytauto g. 101, Šiauliuose, ne vėliau kaip per 60 kalendorinių dienų nuo sutarties pasirašymo. Perkančioji organizacija įsipareigoja pateikti patvirtinimą apie pristatytą įrangą bei pasirašyti priėmimo-perdavimo aktą ne vėliau kaip per 30 kalendorinių dienų.
1.6. Paslaugų teikėjas turi konsultuoti Perkančiosios organizacijos darbuotojus su įranga susijusiais klausimais telefonu ir esant poreikiui atvykti Perkančiosios organizacijos darbo metu į iš anksto sutartą Perkančiosios organizacijos padalinį.  
1.7. Paslaugų teikėjas privalo el. paštu pateikti Terminalo naudotojo instrukciją lietuvių kalba  (PDF formatu).   

2. Reikalavimai pirkimo objektui:
2.1. Paslaugų teikėjas turi užtikrinti Terminalo pateikimą ir įrengimą su įdiegta reikalinga programine įranga, kuri nuskaito dokumento brūkšninį kodą arba įvestą užsakymo numerį, priima mokėjimus banko kortele ir grynaisiais pinigais, atiduoda grąžą, atspausdina kvitą, kuriame turi būti išspausdinta:
 2.1.1. Paslaugų teikėjo - pavadinimas, adresas, juridinio asmens kodas arba PVM kodas, jei Paslaugos teikėjas yra PVM mokėtojas;
2.1.2. Perkančiosios organizacijos pavadinimas – VšĮ Šiaulių centro poliklinika, adresas – Vytauto g.101,Šiauliai, juridinio asmens kodas 145370959, ne PVM mokėtojas;
2.1.3. kvito eilės Nr., išdavimo data ir laikas;
2.1.4. Paslaugos užsakymo numeris;
2.1.5. Paslaugos gavėjo pavadinimas ir kodas;
2.1.6. Paslaugos (prekės) ar jų grupės kodas, pavadinimas;
2.1.7. Paslaugos (prekės) kiekis, kaina;
2.1.8. visa mokėtina suma;
2.1.9. iš mokėtojo gauta suma;
2.1.10. grąža;
2.1.11. mokėjimo būdas (grynais arba kortele);
2.1.12. mokėjimo terminalo Nr. ir adresas;
2.1.13. organizacijos pageidavimu papildomai įrašomi ir kituose teisės aktuose nustatyti apskaitos dokumentų rekvizitai.
[bookmark: _Hlk210227904]2.2. Perkančioji organizacija, siekdama skatinti tvarumą, efektyvų išteklių naudojimą ir mažinti elektronikos atliekų kiekį, leidžia tiekėjams siūlyti ne tik naujus, bet ir naudotus įmokų surinkimo terminalus, jeigu jie atitinka visus šioje Techninėje specifikacijoje nustatytus techninius reikalavimus. Naudoti terminalai privalo atitikti šias sąlygas:
2.2.1. Terminalai turi būti techniškai tvarkingi, t. y. neturėti išorėje vizualiai matomų pažeidimų, subraižymų ir pan., tinkami naudoti pagal paskirtį ir atitikti gamintojo reikalavimus. Visa programinė įranga turi būti atnaujinta, atitinkanti saugos ir nacionalinius reikalavimus, būti palaikoma programinės įrangos gamintojo.
2.2.2. Paslaugų teikėjas privalo suteikti garantiją nuo Terminalų priėmimo–perdavimo dienos bei užtikrinti atsarginių dalių tiekimą ir remonto paslaugas visą sutarties galiojimo laikotarpį.
2.2.3. Terminalai turi būti pagaminti iš aplinkai nekenksmingų medžiagų, laikytis visų kokybės ir aplinkosaugos standartų. 
2.2.4. Prieš perduodant Terminalus naudoti, Paslaugos teikėjas privalo pateikti techninės apžiūros ar testavimo protokolą, patvirtinantį Terminalo tinkamumą.
2.2.5. Perkančioji organizacija kiekviename Terminalo taške įrengia po vieną elektros prievadą. Dėl Terminalų tinkamo veikimo Paslaugų teikėjas atsakingas už nuolatinio internetinio ryšio užtikrinimą. 
2.3. Paslaugos teikėjas įsipareigoja atlikti reikalingus Terminalo valdymo ir mokėjimo sistemos programinius integravimus su Pirkėjo informacinė sistema Med I.S. (Skaitmeninės lankos, UAB) ir buhalterinės apskaitos programa „Rivilė“ (UAB Rivilė). Pirkėjas įsipareigoja suteikti Paslaugų Tekėjui visą prašomą informaciją tinkamai integracijai. Integracija vykdoma per Web Service skirtą duomenų mainams, apie surinktus mokėjimus, tarp Pirkėjo ir Paslaugų teikėjo sistemų. Paslaugų teikėjas surenka ir perduoda informaciją Pirkėjui suderintu formatu  SOAP Web Service. Po sėkmingo paslaugų apmokėjimo, užsakymo informacija turi būti perduota į programą  Rivilę ir Pirkėjo informacinę sistemą.
2.4.	Duomenys apie surinktus mokėjimus turi būti pateikiami realiu laiku.
2.5.	Mokėtojui nuskenavus brūkšninį kodą arba įvedus užsakymo numerį, Terminale turi būti atvaizduojamos užsakytos paslaugos ir pinigų sumos. 
2.6.	Nuo 2025 m. gegužės 1 d. pagal Lietuvos Respublikos Seimo 2024 m. kovo 28 d. patvirtinto įstatymo Nr. XIV-2515 “Dėl atsiskaitymų grynaisiais pinigais sumų apvalinimo įstatymo” Paslaugų teikėjas turės užtikrinti, kad visi atsiskaitymai grynais pinigais būtų apvalinami pagal įstatyme nustatytą tvarką.
2.7.	Per dieną surinktų įmokų suma pervedama vienu mokėjimo nurodymu į Perkančiosios organizacijos sąskaitą ne vėliau kaip iki sekančios darbo dienos pabaigos. Surinktų įmokų suma skaičiuojama sumuojant sumokėtas sumas iki apvalinimo.
2.8.	Kiekvieną darbo dieną pateikiama detali ataskaita apie įmokas, atliktas kiekviename Terminale. Ataskaitoje turi būti atvaizduojami šie duomenys: 
2.8.1.     Mokėjimo data;
2.8.2.     Nesuapvalinta suma;
2.8.3.     Užsakymo numeris.
2.9. Kartą per mėnesį pateikiama detali ataskaita atskirai apie kiekvieno Terminalo srautus nurodant suminę surinktų pinigų sumą ir atliktų operacijų kiekį.
2.10.	Visą paslaugų teikimo laikotarpį turi būti užtikrinta Terminalų priežiūra. Priežiūra suprantama kaip bet koks Terminalo aptarnavimas, techninės priežiūros atlikimas, remontas, Terminalo eksploatacinių medžiagų keitimas, įmokų surinkimo paslaugų palaikymas ir kt. 
2.11.	Visą paslaugų teikimo laikotarpį Paslaugų teikėjas užtikrina nuolatinį spausdinimo popieriaus keitimą visuose Terminaluose arba užtikrina Pirkėjui nenutrūkstamą spausdinimo popieriaus teikimą iš anksto apmokant Pirkėjo darbuotojus kaip turi būti keičiamas spausdinimo popierius. Popierius turi būti keičiamas nenaudojant papildomų įrankių (pvz. atsuktuvo). Popieriaus dėtuvė turi būti apsaugota užraktu.
2.12.	Jeigu bus išleidžiami nauji banknotai į apyvartą, Paslaugų teikėjas turės įdiegti pinigų atpažinimo atnaujinimus iki jų išleidimo į apyvartą.
2.13.	Užtikrinamas grynųjų pinigų iš Terminalo inkasavimas bei grynųjų pinigų papildymas grąžos išdavimui. Paslaugų teikėjas privalo užtikrinti nuolatinį, pakankamą banknotų ir monetų kiekį Terminalų išduodamai grąžai, pats stebėti Terminalo grynųjų pinigų likučius ir vykdyti inkasavimą ar papildymą be papildomo Pirkėjo užklausimo. 
2.14.	 Paslaugų teikėjas privalo apsaugoti Pirkėjui skirtas, iš mokėtojo gautas, lėšas iki jų pervedimo Perkančiajai organizacijai finansų rinkos dalyvių veiklą reglamentuojančių teisės aktų nustatyta tvarka. 
2.15.	 Perkančiajai organizacijai informavus Paslaugų teikėją apie Terminalo darbo gedimą, Paslaugų teikėjas privalo suteikti gedimo šalinimo incidentui numerį (toliau - numeris) bei šį numerį el. paštu pateikti Perkančiajai organizacijai, taip patvirtinant informacijos, apie Terminalo gedimą,  gavimą (reakcijos laikas ne ilgiau kaip 30 min.). Paslaugų teikėjas privalo atstatyti Terminalo veikimą ne vėliau kaip per Techninės specifikacijos 2.17 punkte nurodytus laikus.  
2.16.	 Priežiūros ir gedimų registravimo pagalbos tarnyboje, telefonu ir elektroniniu paštu paslaugos turi būti teikiamos Perkančiosios organizacijos darbo laiku nuo 7.30 val. iki 20.00 val.
2.17.	 Operatyvų atvykimą į vietą gedimams pašalinti, Perkančiajai organizacijai informavus apie Terminalo darbo sutrikimą arba gedimą, atvykti ne vėliau kaip:
2.17.1. per 4 val., jei pranešimas buvo gautas darbo laiku nuo 8 iki 17 val.;
2.17.2. ne vėliau kaip kitą darbo dieną iki 12 val., jei pranešimas buvo gautas po darbo valandų.
2.18. Gedimo šalinimo laikas priklauso nuo gedimo pobūdžio ir sudėtingumo. Gedimas turi būti pašalintas: 
2.18.1. gedimo identifikavimo metu, jei gedimas nesudėtingas. Nesudėtingu gedimu laikomas gedimas, kurio pašalinimui reikia ne daugiau kaip 4 (keturių) darbo valandų;
2.18.2. operatyviai (ne ilgiau kaip per 4 val.) atvykimas į vietą gedimams pašalinti, gavus informaciją ar patiems pastebėjus gedimus; 
2.18.3. ne vėliau kaip per 2 darbo dienas, jei nereikia keisti esminių Terminalo dalių;
2.18.4. šalių suderintu laiku, jei reikia keisti esmines Terminalo dalis.
2.19. Perkančiosios organizacijos pacientai turi turėti galimybę telefonu ir el. paštu tiesiogiai konsultuotis su Paslaugos teikėju darbo dienomis (I-V, 7.30-20.00 val.). 
2.20. Terminalai, veikiantys pagal fiskalinių duomenų perdavimo modelį,  privalo atitikti Valstybinės mokesčių inspekcijos prie Lietuvos Respublikos finansų ministerijos projekto „Išmaniųjų elektroninių kasos aparatų posistemio (i.EKA) sukūrimas ir įdiegimas“ reikalavimus.  Kai įmokų surinkimo procesas Terminaluose vyksta kaip nefiskaline operacija, Paslaugų teikėjas privalo užtikrinti, kad toks Terminalų įmokų surinkimo modelis atitiktų  visus finansų rinkos dalyvių veiklą reglamentuojančius teisės aktus.
2.21. Terminalas privalo atitikti Lietuvos Respublikos Seimo patvirtinto 2022 m. gruodžio 8 d. įstatymo Nr. XIV-1633 „Dėl Lietuvos Respublikos gaminių ir paslaugų prieinamumo reikalavimų“ reikalavimus.
3.	Mokestis už paslaugas ir jo mokėjimo tvarka :
3.1.  	Įrangos mokestis – fiksuotas įkainis už Terminalo vienetą. Kainą sudaro, įskaitant, bet neapsiribojant: mokesčiai už Terminalo integravimą į Perkančiosios organizacijos informacines sistemas, įrengimą, transportavimą, nuomą, priežiūrą, inkasavimo paslaugas, grynųjų pinigų papildymą bei reikalingos programinės įrangos sukūrimą, įdiegimą ir palaikymą. Jeigu paslaugos teikiamos ne visą kalendorinį mėnesį, paslaugų kaina apskaičiuojama atitinkamai faktiškam dienų, kuriomis buvo įrengtas (eksploatuojamas) Terminalas, skaičiui.
4. Aplinkosaugos reikalavimų laikymasis vykdant sutartį: įsipareigojimas mažinti popieriaus sunaudojimą, atsisakyti nebūtino dokumentų kopijavimo ir spausdinimo, dokumentus pasirašyti elektroniniu parašu. Esant būtinybei spausdinti, naudoti perdirbtą popierių, kuris atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (4.4.4.p. pirkimo vykdytojas savarankiškai nustato aplinkos apsaugos kriterijus 4.4.4.1 p., 4.4.4.4 p.).

Savitarnos mokėjimo terminalas turi atitikti nustatytus reikalavimus:

	
	Parametro pavadinimas, reikalaujama parametro reikšmė ir kiti reikalavimai


	1.
	Reikalavimai ekranui  :

	1.1.
	Lietimui jautrus ekranas ne mažesnis kaip 19". Skirtas įvestiems funkcijoms atlikti, informacijai atvaizduoti, asmeniui instruktuoti.

	2.
	Reikalavimai atsiskaitymui banko kortelėmis:

	2.1.
	Terminalas skirtas atsiskaityti banko mokėjimo kortelėmis. Atsiskaitymas galimas banko mokėjimo kortele, bekontaktis atsiskaitymas banko mokėjimo kortele.

	3.
	 Įmokų priėmimui ir grąžos išdavimo reikalavimai :

	3.1.
	Reikalavimai banknotų priėmėjui: 

	3.1.1.
	Įrenginys skirtas banknotų priėmimui. Šis Terminalo banknotų priėmimo komponentas yra  integruotas į korpusą be galimybės jį nuimti neišardžius įrangos.

	3.1.2.
	Priimami ne mažiau kaip 5 banknotų nominalai : 5 Eur, 10 Eur, 20 Eur, 50 Eur, 100 Eur.

	3.1.3.
	Banknotų priimami 4 skirtingomis kryptimis.

	3.1.4.
	Banknotų atpažinimas – ne ilgesnis nei per 2 sek. 

	3.1.5.
	Banknotų atpažinimas – ne mažesnis nei 99 proc. 

	3.2.
	Reikalavimai monetų priėmėjui:

	3.2.1.    	Comment by DaliaJ: 
	Įrenginys skirtas monetų priėmimui. Šis Terminalo monetų priėmimo yra integruotas  į korpusą be galimybės jį nuimti neišardžius įrangos.

	3.2.2.
	Priimami ne mažiau kaip 6 skirtingų nominalų monetos: 0,05 Eur, 0,10 Eur, 0,20 Eur, 0,50 Eur, 1,00 Eur, 2,00 Eur.

	3.3.
	Reikalavimai grąžos išdavimo banknotais įrenginiui:

	3.3.1.
	Įrenginys skirtas grąžos išdavimui banknotais. Šis Terminalo banknotų  išdavimo komponentas  yra integruotas  į korpusą be galimybės jį nuimti neišardžius įrangos

	3.3.2.
	Išduodama grąža ne mažiau kaip 2 banknotų nominalais:  5 Eur, 10 Eur.

	3.4.
	Reikalavimai grąžos išdavimo monetomis įrenginiui:

	3.4.1.
	Grąžos išdavimo monetomis įrenginys turi būti suprojektuotas taip, kad užtikrintų patogų ir lengvą naudojimą plačiai vartotojų grupei, t. y. monetų išdavimo angos turi būti pakankamai erdvios ir pasiekiamos patogiu aukščiu. Šis Terminalo komponentas yra integruojamas į korpusą be galimybės jį nuimti neišardžius įrangos. 

	3.4.2
	Išduodama grąža - ne mažiau kaip 3 nominalų monetomis: 0,05 Eur, 0,10 Eur, 1,00 Eur.

	4.
	Reikalavimai brūkšninio kodo skaitytuvui:

	4.1.
	 Brūkšninio kodo nuskaitymo įranga ir informacijos nuskaitymo, apdorojimo įrenginiai turi būti pilnai integruoti į savitarnos mokėjimo Terminalo korpusą be galimybės juos nuimti neišardžius įrangos. 

	4.2
	Brūkšninio kodo skaitytuvas nuskaito visus standartinius ID kodus, naudojamus asmens tapatybės nustatymui.

	5.
	Reikalavimai kvitų spausdintuvui:

	5.1.
	 Įrenginys (grafinis, terminis su nupjovėju) skirtas mokėjimo kvitų spausdinimui. Šis Terminalo komponentas integruojamas į korpusą be galimybės jį nuimti neišardžius įrangos.

	5.2
	Kvito ilgis -  neribojamas, kvito plotis ne mažiau 80 mm

	5.3.
	Spausdinimo greitis – ne mažesnis kaip 100 mm / per sekundę.

	5.4.
	 Spausdinimo raiška – ne mažesnė kaip 180 dpi.

	6.
	Reikalavimai kompiuteriui:

	6.1.
	Kompiuterio blokas integruotas (sumontuotas) Terminalo korpuse be galimybės jį išimti neišardžius įrangos.

	6.2.
	Operacinė sistema: ne blogiau Windows 10 Pro (arba lygiavertė).
Operacinė sistema turi būti nuolat atnaujinama, užtikrinant, kad saugumo spragos būtų šalinamos nedelsiant, laikantis gamintojo rekomenduojamų atnaujinimo praktikų .

	6.3.
	Programinė įranga pateikiama su visomis reikiamomis licencijomis.

	7.
	Reikalavimai integruotai programinei įrangai:

	7.1.
	Programinė įranga turi būti pateikta su visomis reikiamomis licencijomis.

	7.2.
	Turi būti galimybė nuskaityti arba įvesti identifikacinį kodą ekrane ir patikrinti pagal pateiktą algoritmą (kodas iki 11 skaičių).

	7.3.
	Turi būti sąsajos saugiam duomenų perdavimui.

	7.4
	 Terminalas kaupia ir perduoda statistiką apie surinktų/apmokėtų įmokų kiekį, sumas.

	7.5.
	Savitarnos mokėjimo terminalas nurodo veiksmus, kurių reikėtų imtis, kad būtų išspręstos problemos.

	7.6.
	Tiekėjui dirbant su asmens duomenimis, griežtai laikomasi Bendrojo duomenų apsaugos reglamento ir Lietuvos Respublikos asmens duomenų teisinės apsaugos įstatymo reikalavimų.

	
	          8. Plėtros ir atnaujinimo galimybės:

	8.1.
	Vidinės programinės įrangos atnaujinimas: turi būti galimybė atnaujinti programinę įrangą, keisti jos konfigūraciją nuotoliniu būdu. Vidinės įrangos komponentų atnaujinimas turi būti derinamas tarp Perkančiosios organizacijos ir Paslaugų teikėjo. 

	
	9. Sąsaja su perkančiosios organizacijos informacinėmis sistemomis:

	9.1.
	Terminalas turi perduoti mokėjimo duomenis mobiliuoju ryšiu: GPRS modemas arba lygiavertis sprendimas.

	9.2.
	Paslaugų teikėjas savo kaštais turi užtikrinti ryšį Terminalui perduoti/apsikeisti mokėjimo duomenims. 

	9.3.
	Sąsajos su Perkančiosios organizacijos duomenų baze turi būti realizuotos kaip žiniatinklio Paslaugos (angl. Web-services). 

	9.4.
	Integracinių sąsajų naudojimas turi nereikalauti jokių papildomų licencijų įsigijimo ir neturi būti kitaip papildomai ribojamas. 

	9.5.
	Sąsajos, tarp duomenų nuskaitymo įrangos ir Perkančiosios organizacijos duomenų bazės, saugumas turi būti užtikrinamas tarpusavio autentifikacija. 

	9.6.
	Duomenų perdavimas vykdomas saugiu HTTPS ar FTPS protokolu, duomenys šifruojami. Saugumui užtikrinti turi būti naudojami saugūs web service (WSS). 

	
	10. Kiti reikalavimai:

	10.1.
	Instrukcijos tekstas turi būti pateikiamas lietuvių, rusų ir anglų kalbomis. Taip pat instrukcija turi būti pateikiama ir piktogramomis.  

	10.2
	Savitarnos mokėjimo Terminalas turi būti pagamintas iš metalo, plieno ar kitos lygiavertės medžiagos. Tvirta konstrukcija, atspari kasdieniam naudojimui viešoje vietoje, užtikrinanti stabilų Paslaugų teikimą, atspari trinčiai/nusidėvėjimui, vagystėms (nesankcionuotam atidarymui).  

	10.3.
	Nepertraukiamo maitinimo šaltinis (UPS) – ne mažiau 30 min. darbas, dingus pagrindiniam maitinimui.

	11.
	Terminalo aptarnavimas:

	11.1.
	Terminalo aptarnavimas – Paslaugų teikėjas atsakingas visą sutarties galiojimo laikotarpį, nuo įrangos priėmimo-perdavimo akto, abiejų šalių, pasirašymo dienos. 

	11.2.
	Techninė priežiūra atliekama Terminalo buvimo vietoje. 

	11.3.
	Gedimo atveju, kai Terminalas yra neeksploatuojamas, mokesčiai už Paslaugų teikėjo teikiamas Paslaugas objekte netaikomi. 

	11.4.
	Paslaugų teikėjas turi nuolatos vykdyti teikiamų paslaugų kokybės kontrolę, teikti konsultacijas bei, suderinus su Perkančiąja organizacija, optimizuoti Sistemos darbą. 

	11.5.
	Paslaugų teikėjas turi užtikrinti mokėjimų sistema perduodamų duomenų tikslumą, saugumą ir slaptumą. 

	11.6.
	Paslaugų valdymui ir kokybei užtikrinti turi būti priskirtas Paslaugų teikėjo atsakingas asmuo, kuris bus atsakingas už komunikaciją su Perkančiosios organizacijos atstovais, paslaugų koordinavimą, paslaugų teikimo proceso priežiūrą ir pakeitimus, optimizavimo ir vystymo projektų inicijavimą. 

